Nephalux

De mørke og kolde gader er ikke et sted for en ung pige, men det var her i Flertons gader, at Nephalux voksede op, i hvert fald stammer hendes første minder fra tiderne på gaden, hun har nemlig ingen erindringer fra før hun var i 6 års alderen. Nephalux har altså ingen anelse om hvem hendes forældre er og hvordan hun er havnet på gaden.

Hun kan tydeligt huske, at hun startede med at tigge sig til penge og mad, men det gik hurtigt op for hende, at dette bestemt ikke var vejen frem, ofte måtte hun nemlig gå sulten i seng. Nætterne var kolde og lange, for med så lidt hun tjente, så var idéen og håbet om at sove på en kro ikke andet end en drøm. Nephalux besluttede sig derfor, at det var på tide at forsøge sig frem på anden vis. Vejen frem viste sig at være igennem tyveri fra forskellige boder, butikker  eller så simpelt som fra folks haver, hvor der eventuelt var frugt på diverse træer og buske, størstedelen af hendes indkomst kom dog igennem lommetyveri.

Som Nephalux voksede op og blev en smuk og charmerende half-elf, begyndte hun at arbejde som servitrice på diverse kroer, hvor hendes kønne ansigt og tiltrækkende krop gav hende en masse opmærksomhed og gjorde det nemt for hende, at charmere sig ind på kunder og lave lidt lommetyveri mellem bordene.

Som 17-årig besluttede hun sig for, at det var på tide, at rejse væk fra Flerton og hun tog derfor til den lille landsby, Bjok. Her fik hun igen arbejde på en kro og fortsatte med at servere og lave lidt lommetyveri, hvilket hun dog ikke længere gjorde så ofte, da det alligevel var nemmere at charmere sig til en masse drikkepenge i stedet. Kroen var forholdsvis stor for den lille landsby, da der ofte kom en masse rejsende denne vej. Byen var også meget kendt for, at huse mange forskellige racer og særligt de lidt mere eksotiske, hvilket har givet Nephalux en god viden og idé omkring de forskellige racer.

På hendes 19. år kom hun en aften i snak med en rejsende wizard, der hurtigt havde fået et godt øje til den smukke Nephalux og det varede ikke længe før, at hun fik drukket ham godt beruset og derefter fulgt ham op til hans værelse. Hele værelset var proppet med diverse bøger og magiske ting, som Nephalux nysgerrigt studerede alt imens den berusede wizard fortalte løs om magi og sine eventyr. Manden faldt efter nogle historier i en dyb søvn og Nephalux besluttede derfor, at gå på opdagelse i nogle af hans mange ting og det varede ikke længe før, at hun fandt mystisk krystal, hvis energi kaldte Nephalux til sig. Værelset blev med ét lyst op og lyset syntes at komme direkte fra Nephalux hænder. Manden vågnede og gjorde store øjne, da han så hvad det var der foregik. Han råbte og skreg op om, at Nephalux skulle slippe krystallen, men hun nægtede. Hun blev pludselig fyldt med en enorm vrede og pludselig opstod der kæmpe lyn omkring hende. Manden nåede ikke at reagere, før et stort lyn flænsede igennem værelset og ramte hans venstre skulder med et brag, hvorefter han besvimede.

Nephalux stod afkræftet tilbage. Stormen af lyn fortog sig, lyset forsvandt og værelset var igen dunkelt og kun oplyst af enkelte stearinlys. Nephalux stod ikke stille mere end et sekund før hun, på trods af sin udmattelse, gemte krystallen i sit forklæde og skyndte sig ned til det lille kælderværelse, som hun havde fået tildelt. I al hast pakkede hun nu sine ting, skiftede sit tøj og gemte krystallen iblandt resten af sine ejendele og så stak hun af.

Siden den aften har Nephalux været på flugt. Det er lykkedes hende at tjene nok penge til at få lavet krystallen om til smykker, i et forsøg på at skjule krystallens tidligere form samt kunne have den tættere på sig uden at skabe unødvendig opmærksomhed. Smykkesættet der består af et headpiece og en halskæde er altså blevet lavet fra bunden udelukkende for at skjule krystallens sande form og evner, dog er det største stykke fra krystallen placeret på en ring, der sidder på Nephalux højre pegefinger. Ringen er hendes eneste ejendel fra tiden før hendes egne erindringer og hun tager den aldrig af. Det er også på hendes flugt, at hun har mødt sin trofaste sidekick, spidsmusen Jack, der siden de mødtes har holdt hende med selskab på hendes rejse.

"Jeg kalder dig til Alara… Jeg kalder dig til Dvüll bjerget.. Du søger viden om din tabte fortid, din glemte barndom, om dine forældre og hvad der er sket med dem, hvordan kunne de efterlade dig på gaden alene? Dit hoved er fyldt med oceaner af spørgsmål, drag til Dvüll, find svarene der.."

Denne drøm har gentaget sig for den nu 22-årige Nephalux den seneste måned og hun har besluttet sig for at lytte til drømmen samt sit instinkt og tage på en rejse mod bjerget Dvüll og opdage dets hemmeligheder.